CELEX: 32011R0717
Language: sk
Date: 2011-07-20 00:00:00
Title: Vykonávacie nariadenie Komisie (EÚ) č. 717/2011 z  20. júla 2011 , ktorým sa do Registra chránených označení pôvodu a chránených zemepisných označení zapisuje názov [Cornish Pasty (CHZO)]

23.7.2011   
            
            
               SK
            
            
               Úradný vestník Európskej únie
            
            
               L 193/13
            
         VYKONÁVACIE NARIADENIE KOMISIE (EÚ) č. 717/2011
   z 20. júla 2011,
   ktorým sa do Registra chránených označení pôvodu a chránených zemepisných označení zapisuje názov [Cornish Pasty (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               Žiadosť Spojeného kráľovstva o zápis názvu „Cornish Pasty“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka v súlade s článkom 7 nariadenia (ES) č. 510/2006, tento názov sa musí zapísať do registra.
            
         
               (3)
            
            
               V súlade s článkom 13 ods. 3 druhým pododsekom nariadenia (ES) č. 510/2006 je však pre podniky so sídlom v členskom štáte, kde sa nachádza zemepisná oblasť, možné stanoviť prechodné obdobie pod podmienkou, že príslušné podniky uvádzali príslušné výrobky na trh legálne a nepretržite používali príslušné názvy aspoň počas piatich rokov pred dátumom uverejnenia uvedeného v článku 6 ods. 2 uvedeného nariadenia a túto skutočnosť uviedli vo vnútroštátnom námietkovom konaní uvedenom v článku 5 ods. 5 uvedeného nariadenia.
            
         
               (4)
            
            
               Listom z 25. marca 2011 orgány Spojeného kráľovstva potvrdili Komisii, že podniky Pukka Pies Ltd, Pork Farms Ltd, Shire Foods Ltd, Northern Foods plc, Greggs plc, Peter’s Food Service Ltd a Kerry Group plc, ktoré majú sídlo na jeho území, spĺňajú podmienky ustanovené v článku 13 ods. 3 druhom pododseku nariadenia (ES) č. 510/2006.
            
         
               (5)
            
            
               Uvedené podniky môžu za týchto podmienok naďalej používať zapísaný názov „Cornish Pasty“ počas prechodného obdobia troch rokov, ktoré sa začína dátumom nadobudnutia účinnosti tohto nariadenia,
            
         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Podniky Pukka Pies Ltd, Pork Farms Ltd, Shire Foods Ltd, Northern Foods plc, Greggs plc, Peter’s Food Service Ltd a Kerry Group plc však môžu naďalej používať uvedený názov počas troch rokov od dátumu nadobudnutia účinnosti tohto nariadenia.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2011
      
         
            Za Komisiu v mene predsedu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 190, 14.7.2010, s. 33.
   
      PRÍLOHA
      Potraviny uvedené v prílohe I k nariadeniu (ES) č. 510/2006:
      
         Trieda 2.4.   Chlieb, pečivo, koláčiky, cukrárske výrobky, sušienky a ostatný pekársky tovar
      
      SPOJENÉ KRÁĽOVSTVO
      Cornish Pasty (CHZO)